Държавен вестник, бр. 96, 2024 г., стр. 45

БРОЙ  96	
Д Ъ Р Ж А В Е Н  В Е С Т Н И К 	
СТР.  45   
(4) При двупосочно велосипедно движе­
ние, когато е невъзможно поставянето на 
трисекционен пътен светофар отдясно по 
посока на движението преди навлизане в 
кръстовището, се поставят над велосипед­
ната инфраструктура чрез конзола или по 
преценка на проектанта, така че да е ясно за 
кои участници в движението се отнасят. Три­
секционните пътни светофари при двупосочно 
велосипедно движение се поставят така, че да 
има видимост към тях, да не пречат и да са 
безопасни за останалите участници в движе­
нието. Минималната височина за поставяне е 
2,40 m съгласно наредбата по чл. 75, ал. 4 от 
Закона за устройство на територията (ЗУТ).
Чл. 53. (1) Пътните светофари се закреп­
ват в зависимост от конкретните условия на 
стълбове, конзолни стълбове, портали, въже­
ни конструкции, конзоли, прикрепени върху 
сгради или други съоръжения.
(2) Носещите конструкции по ал. 1 се 
закрепват надеждно към терена, сградите 
или други съоръжения по начин, с който се 
осигуряват необходимите условия за работа 
на пътните светофари и безопасността на 
участниците в движението.
Чл. 54. (1) Разстоянието от настилката до 
най-долната точка на пътния светофар е:
1. от 2,25 до 2,60 m – когато светофарът е 
поставен отстрани на платното за движение 
съгласно приложение № 21, буква „а“;
2. от 5,20 до 6,50 m – когато светофарът е 
поставен над платното за движение съгласно 
приложение № 21, буква „б“.
(2) Когато светофарът е поставен отстрани 
на платното за движение, разстоянието от 
края на бордюра или банкета до най-близката 
точка на пътния светофар е от 0,50 до 2,00 m 
съгласно приложение № 21, буква „а“.
(3) Разстоянието по посока на движението 
на ППС от стоплинията до трисекционния 
пътен светофар, разположен отстрани на плат­
ното за движение, в зависимост от условията 
за видимост и разположението на пешеходната 
пътека може да е от 1,00 до 7,50 m съгласно 
приложение № 22, буква „а“.
(4) Разстоянието по посока на движението 
на ППС от стоплинията до трисекционния 
пътен светофар, разположен над платното за 
движение, в зависимост от условията за ви­
димост може да е от 3,00 до 20,00 m съгласно 
приложение № 22, буква „б“. Допуска се това 
разстояние да е по-малко в случаите, когато 
са поставени допълнителни пътни светофа­
ри и са осигурени необходимите условия за 
безопасност на движението.
(5) Разстоянието от десния край на пеше­
ходната пътека по посока на движението на 
пешеходците до двусекционния пътен светофар 
за регулиране движението на пешеходците в 
зависимост от конкретните условия е не по-
голямо от 2,00 m съгласно приложение № 23.
(6) При възможност височината на разпо­
лагане на пътните светофари, страничното 
разстояние от бордюра (пътния банкет), 
начинът на разполагането им и диаметърът 
на светещите полета по протежението на 
пътя трябва да са еднакви в едно място на 
регулиране и/или по една и съща улица от 
първостепенната улична мрежа.
(7) Поставянето на допълнителните сред­
ства за сигнализиране по чл. 22 се извършва 
при спазване изискванията на предходните 
алинеи.
Чл. 55. (1) Светлинните сигнали, подавани 
от трисекционните пътни светофари и от до­
пълнителните средства за сигнализиране по 
чл. 22, трябва да са видими от всяка точка на 
платното за движение в зоната, ограничена 
между:
1. първия и стотния метър преди светофа­
ра – при скорост на движението до 50 km/h;
2. първия и сто и петдесетия метър преди 
светофара – при по-висока скорост на дви­
жение.
(2) При липса на техническа възможност 
да се изпълнят изискванията по ал. 1 пътните 
светофари за регулиране движението на ППС 
се поставят така, че разстоянието за видимост 
на техните сигнали да е равно или по-голямо 
от дължината на спирачния път на ППС, дви­
жещо се с допустимата максимална скорост 
за съответния пътен участък, при отчитане 
влиянието на неблагоприятни пътни условия 
(мокра, заснежена или заледена настилка на 
платното за движение).
(3) Когато в населено място не могат да 
се изпълнят изискванията на ал. 1 и 2, ре­
гулираното място се сигнализира с пътен 
знак А24 „Светофар“ съгласно наредбата по 
чл. 14, ал. 1 от ЗДвП за условията и реда на 
използване на пътни знаци.
Чл. 56. Пултът за ръчно управление на 
светофарната уредба се поставя на място, от 
което има видимост към зоните за изчакване 
на входовете на кръстовищата.
Чл. 57. (1) Бутонът за заявяване на пеше­
ходна фаза при гъвкаво управление съгласно 
чл. 34, ал. 5 се поставя на стълба, на който са 
закрепени пътните светофари, или на отделен 
стълб в зоната на тактилната ивица, оказваща 
началото на пешеходната пътека, на височина 
1,00 m от тротоарната настилка.
(2) На подходящо място върху корпуса 
на бутона може чрез тактилни знаци и/или 
брайлово писмо да се предостави важна за 
ориентирането на хората със зрителни увреж­
дания информация.
(3) Не се допуска пешеходните бутони по 
ал. 1 да светят с червена или зелена светлина.